Κρεμμυδόζουμο (Μπακαλιάρος αυγολέμονο με κρεμμύδια και πατάτες)
Κρεμμυδόζουμο (Μπακαλιάρος αυγολέμονο με κρεμμύδια και πατάτες) μια σούπα με φαγητό, για να φτουρήσει και να θρέψει.
1 κιλό μπακαλιάρος παστός φιλέτο, ξαλμυρισμένος* και κομμένος σε μερίδες, 1 κιλό πατάτες, καθαρισμένες και κομμένες σε φέτες πάχους 2 εκ., 2 κρεμμύδια μεγάλα ή 3-4 μικρά, κομμένα σε φέτες πάχους 2 εκ., 3-4 καρότα, κομμένα σε χοντρές φέτες πάχους 2 εκ., 5 κλωνάρια σέλινο (με τα φύλλα τους), χοντροκομμένα, 100 ml ελαιόλαδο, χυμός από 1 λεμόνι, 1 αυγό, αλάτι, φρεσκοτριμμένο πιπέρι
Για να ετοιμάσουμε το κρεμμυδόζουμο σε μια κατσαρόλα στρώνουμε τις πατάτες, τα κρεμμύδια και τα καρότα.Προσθέτουμε το σέλινο, το ελαιόλαδο, λίγο αλάτι και το πιπέρι.Πάνω πάνω βάζουμε τον μπακαλιάρο.Βάζουμε νερό τόσο ώστε να μισοσκεπάσει τα υλικά. Τα βάζουμε σε δυνατή φωτιά να πάρουν μία βράση και ύστερα χαμηλώνουμε τη φωτιά και σκεπάζουμε την κατσαρόλα με το καπάκι.Σιγομαγειρεύουμε για 30 λεπτά, μέχρι να μαλακώσουν τα λαχανικά.Αν έχει μείνει πολύ ζουμί, βάζουμε το φαγητό να βράσει για λίγο με ανοιχτό καπάκι.Αποσύρουμε την κατσαρόλα από τη φωτιά και ετοιμάζουμε το αυγολέμονο.Σε ένα μπολ χτυπάμε με το σύρμα το αυγό με τον λεμονοχυμό μέχρι να αφρατέψει.Ρίχνουμε σταδιακά ζουμί από την κατσαρόλα, περίπου 1-2 κουτάλες της σούπας, μέχρι να ζεσταθεί καλά το αυγολέμονο.Περιχύνουμε το φαγητό και σείουμε την κατσαρόλα να πάει παντού.Δοκιμάζουμε για το αλάτι και αν χρειαστεί προσθέτουμε.Ξεπλένουμε τον μπακαλιάρο επιμελώς κάτω από τρεχούμενο νερό, για να απομακρύνουμε το αλάτι με το οποίο είναι καλυμμένος. Μετά τον βάζουμε με το δέρμα προς τα πάνω σε μια μεγάλη λεκάνη με κρύο νερό, όπου τον αφήνουμε για τουλάχιστον 12 ώρες και μέχρι 36 ώρες, ανάλογα με την ποσότητα και το πόσο παστωμένος είναι.Ανά 4-6 ώρες ή όσο πιο συχνά μπορούμε, αδειάζουμε το νερό και γεμίζουμε με φρέσκο. Για να είμαστε σίγουροι ότι ο μπακαλιάρος ξαλμυρίστηκε σωστά, κόβουμε ένα μικρό κομμάτι και το βράζουμε σε λίγο νερό για λίγα λεπτά: το ψάρι πρέπει να έχει μια νόστιμη αλμύρα, αλλά να μην είναι λύσσα.
Κρεμμύδι,Μπακαλιάρος,Πατάτες